open-index/open-wikipedia-markdown huggingface dataset:
Μαρία Ισαβέλλα της Πορτογαλίας

Η **Μαρία Ισαβέλλα** (πορτ. *Maria Isabel*, 19 Μαΐου 1797 - 26 Δεκεμβρίου 1818) του Οίκου της Μπραγκάνσα ήταν πριγκίπισσα της Πορτογαλίας και με το γάμο της έγινε βασίλισσα της Ισπανίας.

## Βιογραφία

Η *Μαρία Ισαβέλλα Φραγκίσκη της Ασίζης Αντωνία Καρλόττα Ιωάννα Ιωσηφίνα Ιαβερία της Παυλίνα Μιχαηλία Γαβριηλία Ραφαηλία Ισαβέλλα Γκοντζάγκα* ήταν το τρίτο παιδί και δεύτερη κόρη του Ιωάννη ΣΤ΄ της Πορτογαλίας και της Καρλόττας Ιωακείμης της Ισπανίας. Ήταν αδελφή του Πέτρου Α΄ της Βραζιλίας. 

Παντρεύτηκε τον εκ μητρός θείο της, Φερδινάνδο Ζ΄ της Ισπανίας, στις 29 Σεπτεμβρίου 1816, του οποίου η πρώτη σύζυγος, Μαρία Αντωνία της Νάπολης και Σικελίας, είχε αποβιώσει άτεκνη δέκα χρόνια πριν. 

Η Μαρία Ισαβέλλα ήταν πάλι έγκυος αμέσως μετά την γέννηση του πρωτότοκου τέκνου της, αλλά η γέννα του δεύτερου ήταν δύσκολη. Σύντομα, οι γιατροί βρήκαν πως το παιδί είχε αποβιώσει. Η Μαρία Ισαβέλλα σταμάτησε να αναπνέει έκτοτε και οι γιατροί νόμισαν ότι ήταν νεκρή· όταν άρχισαν να την διατέμνουν για να αποσπάσουν το νεκρό έμβρυο, ξαφνικά φώναξε από τον πόνο και κατέρρευσε στο κρεβάτι της, αιμορραγώντας βαριά. 

Απεβίωσε μετά τον τοκετό στις 26 Δεκεμβρίου 1818 στο Παλάτι του Αρανχουέθ σε ηλικία 21 ετών και τάφηκε στο Εσκοριάλ, έχοντας αποτύχει να δώσει στον σύζυγο της έναν διάδοχο στο θρόνο. Ο Φερδινάνδος παντρεύτηκε δύο ακόμη φορές και απέκτησε δύο παιδιά.

Είναι εξαιτίας της αφοσίωσης και της αγάπης της Μαρίας Ισαβέλλας προς τον κόσμο της τέχνης, που κατάφερε να συγκεντρώσει πολλούς θησαυρούς από το παρελθόν και να δημιουργήσει ένα βασιλικό μουσείο, το οποίο θα γινόταν η απαρχή του Μουσείου του Πράδο. Άνοιξε στις 19 Νοεμβρίου 1819, έναν χρόνο μετά το θάνατο της Βασίλισσας.

## Οικογένεια
Παντρεύτηκε το Φερδινάνδο Ζ΄ της Ισπανίας και απέκτησε δύο παιδιά:

* Μαρία Λουίζα Ισαβέλλα (1817 - 1818).
* Μαρία Λουίζα Ισαβέλλα (26 Δεκεμβρίου 1818), θνησιγενής.

## Τίτλοι, προσφωνήσεις, τιμές και εμβλήματα

### Τίτλοι και προσφωνήσεις

* **19 Μαΐου 1797 &ndash; 29 Σεπτεμβρίου 1816** *Η Βασιλική της Υψηλότητα* η Πριγκίπισσα Μαρία Ισαβέλλα της Πορτογαλίας
* **29 Σεπτεμβρίου 1816 &ndash; 26 Δεκεμβρίου 1818** *Η Μεγαλειότητα Της* η Βασίλισσα της Ισπανίας

### Τιμές

* Λαίδη του Τάγματος της Βασίλισσας Μαρίας Λουίζα

### Έμβλημα
Έμβλημα της Ισπανίας και της Πορτογαλίας

## Πρόγονοι

Κατηγορία:Οίκος της Μπραγκάνσα
Κατηγορία:Βασίλισσες της Ισπανίας
Κατηγορία:Ινφάντας της Πορτογαλίας
Η Δεξιά–Τρίχρωμη Φλόγα

**Η Δεξιά–Τρίχρωμη Φλόγα** (*La Destra–Fiamma Tricolore*) είναι ένας Ιταλικός πολιτικός συνασπισμός δημουργημένος από το κόμμα Η Δεξιά του Φραντσέσκο Στοράτσε και την Τρίχρωμη Φλόγα της Λούκα Ρομανιόλι στις 15 Φεβρουαρίου 2008 στην εκστρατεία για τις γενικές εκλογές του 2008.

Η Ντανιέλα Σαντανσέ ήταν η Υποψήφια για Πρωθυπουργός.

Το κόμμα έλαβε 885.229 ψήφους (ποσοστό 2,43%) της λαϊκής ψήφου στις γενικές εκλογές του 2008 και δεν απέκτησε αντιπροσώπους στην Κάτω Βουλή ή την Γερουσία.

## Παραπομπές


Κατηγορία:Πρώην πολιτικά κόμματα στην Ιταλία
Μιχαήλ Πρωτοπαπαδάκης

Ο **Μιχαήλ Πρωτοπαπαδάκης** (21 Μαΐου 1933) είναι Έλληνας πολιτικός.

Γεννήθηκε στην Αθήνα και είναι γιος του Αριστείδη Πρωτοπαπαδάκη, βουλευτή και υπουργού, καθώς και εγγονός του πρωθυπουργού Πέτρου Πρωτοπαπαδάκη, που εκτελέσθηκε το 1922 μετά τη «Δίκη των Έξι».

Σπούδασε μηχανολόγος-ηλεκτρολόγος στο Εθνικό Μετσόβιο Πολυτεχνείο, ψυχολογία στο Πανεπιστήμιο Ινδιάνας των ΗΠΑ και συμπλήρωσε τις σπουδές του στη Γαλλία. Το 1974 και 1977 εξελέγη βουλευτής Κυκλάδων. Την περίοδο 1977-1980 διετέλεσε υφυπουργός βιομηχανίας και ενέργειας στην κυβέρνηση Κωνσταντίνου Καραμανλή. Το 1981 εξελέγη ευρωβουλευτής με το κόμμα της Νέας Δημοκρατίας και παρέμεινε μέχρι τη λήξη της θητείας του το 1984.

Το 2008 προσέφυγε στον Άρειο Πάγο ζητώντας την ακύρωση της απόφασης του στρατοδικείου της Δίκης των Έξι, με το αιτιολογικό της ύπαρξης νέων στοιχείων. Το Δεκέμβριο του 2009 η Ολομέλεια του Αρείου Πάγου τάχθηκε υπέρ της επανάληψης της Δίκης των Έξι, σε διάσκεψη κεκλεισμένων των θυρών, κάνοντας δεκτή εισήγηση του αντεισαγγελέα του Αρείου Πάγου, Αθανασίου Κονταξή. Τελικά στις 20 Οκτωβρίου 2010, με την απόφαση 1675/2010 το Ζ΄ Ποινικό Τμήμα του Αρείου Πάγου ακύρωσε την απόφαση του στρατοδικείου και έπαυσε οριστικά την ποινική δίωξη λόγω παραγραφής.

Κατοικεί στην Εκάλη. Είναι παντρεμένος με την Ειρήνη Καστρισίου και έχει αποκτήσει τέσσερα παιδιά.

## Πηγές


Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Έλληνες υφυπουργοί Βιομηχανίας και Ενέργειας
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Μιλτιάδης Βαρβιτσιώτης

Ο **Μιλτιάδης Βαρβιτσιώτης** (1897 - 11 Ιουλίου 1960) ήταν Έλληνας νομικός και πολιτικός.

## Βιογραφικά στοιχεία

Καταγόταν από τη Λακωνία και ήταν μέλος παλιάς πολιτικής οικογένειας. Σπούδασε νομικά και ιδιώτευσε ως δικηγόρος. Υπό την ιδιότητα αυτή συμμετείχε, ως συνήγορος υπεράπισης του Λεωνίδα Τσιριγώτη, στη δίκη των δοσιλόγων. Διετέλεσε υποδιοικητής της Ανατολικής Θράκης (1921 - 1922) και μέλος της Επιτροπής για την Αναθεώρηση του Συντάγματος. Την περίοδο 1946 - 1950 υπήρξε βουλευτής του Λαϊκού Κόμματος.

Απεβίωσε στην Αθήνα και κηδεύτηκε δύο ημέρες μετά στο Πρώτο Νεκροταφείο Αθηνών στις 13 Ιουλίου 1960. Ήταν παντρεμένος και γιος του ήταν ο Ιωάννης Βαρβιτσιώτης. Εγγονός του είναι ο Μιλτιάδης Ι. Βαρβιτσιώτης.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Αθηνών
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες πολιτικοί του 20ού αιώνα
Οικογένεια Φωτήλα

Η **οικογένεια Φωτήλα** είναι παλιά πολιτική οικογένεια των Καλαβρύτων.

## Μέλη
* Ασημάκης Φωτήλας, οπλαρχηγός και πολιτικός
** Παναγιωτάκης Φωτήλας, αγωνιστής του 1821 και γιος του Ασημάκη
** Νικόλαος Φωτήλας, γιος του Ασημάκη
*** Αλέξανδρος Φωτήλας, βουλευτής, υπουργός και εγγονός του Ασημάκη
**** Αριστοτέλης Φωτήλας, δικηγόρος, βουλευτής, αντιπρόεδρος της Βουλής και γιος του Αλέξανδρου
***** Ασημάκης Φωτήλας, βουλευτής, υπουργός και γιος του Αριστοτέλη
****** Ιάσων Φωτήλας, δικηγόρος, βουλευτής και γιος του Ασημάκη
***** Θεόδωρος Φωτήλας, δικηγόρος, αδερφός του Ασημάκη και γιος του Αριστοτέλη
**** Νότης Φωτήλας, υπάλληλος ΙΚΑ, καθηγητής Κοινωνικής Πολιτικής και γιος του Αλέξανδρου
**** Άγγελος Φωτήλας, υποστράτηγος και γιος του Αλέξανδρου.
Φερδινάνδος Δ΄ της Τοσκάνης

Ο **Φερδινάνδος Δ΄** (ιταλ. *Ferdinando IV di Toscana*, Φλωρεντία, 10 Ιουνίου 1835 - Σάλτσμπουργκ, 17 Ιανουαρίου 1908) του Οίκου των Αψβούργων-Λωρραίνης ήταν μέγας δούκας της Τοσκάνης (1859 - 1860).  

## Βιογραφία
Ο *Φερδινάνδος Σαλβάτορ Μαρία Ιωσήφ Ιωάννης Βαπτιστής Φραγκίσκος Λουδοβίκος Γκοντζάγκα Ραφαήλ Ραϊνέριος Ιανουάριος* ήταν ο μεγαλύτερος γιος του Λεοπόλδου Β΄ της Τοσκάνης και της Μαρίας Αντωνίας των Δύο Σικελιών.  

Αναγκάστηκε με την οικογένεια του να εγκαταλείψει την Φλωρεντία στις 27 Απριλίου 1859 με την έκρηξη επανάστασης λόγω του πολέμου της Γαλλίας και της Σαρδηνίας εναντίον της Αυστρίας, η οικογένεια κατέφυγε στην Αυστρία. Μετά το τέλος του πολέμου ο πατέρας του, Λεοπόλδος, καθαιρέθηκε στις 21 Ιουλίου και ο Φερδινάνδος τον διαδέχθηκε ως μέγας δούκας, αλλά στάθηκε ανίκανος να επιστρέψει στην Φλωρεντία γιατί το εθνικό συμβούλιο της Τοσκάνης τον καθαίρεσε μόλις έναν μήνα αργότερα. 

Διατήρησε τις ελπίδες να ανακτήσει τον θρόνο του κάτι που του είχαν υποσχεθεί η Γαλλία και η Αυστρία, αλλά τελείωσαν οριστικά μετά την ενσωμάτωση της Τοσκάνης στο βασίλειο της Σαρδηνίας στις 22 Μαρτίου 1860. Πέρασε την υπόλοιπη ζωή του σε εξορία στην Αυστρία και πέθανε στο Σάλτσμπουργκ.

## Οικογένεια

Νυμφεύτηκε πρώτα την Άννα των Βέττιν, κόρη του Ιωάννη της Σαξονίας, και είχε δύο τέκνα:
* Μαρία Αντωνία (1858 - 1883), ηγουμένη στη Μονή της Θηρεσίας στην Πράγα.
* θνησιγενής κόρη (1859).

Το 1859 απεβίωσε η Άννα από τυφοειδή πυρετό και ο Φερδινάνδος Δ΄ έκανε δεύτερο γάμο με την Αλίκη των Βουρβόνων-Πάρμας, κόρη του Καρόλου Γ΄ της Πάρμας, και είχε δέκα τέκνα:
* Λεοπόλδος Φερδινάνδος (1868 - 1935), Διάδοχος της Τοσκάνης.
* Λουίζα (1870 - 1947), παντρεύτηκε πρώτα το Φρειδερίκο Αύγουστο Γ΄ της Σαξονίας και έπειτα τον συνθέτη Ενρίκο Τοζέλλι, Κόμη του Μοντινιόζο.
* Ιωσήφ Φερδινάνδος (1872 - 1942), Πρίγκιπας της Τοσκάνης.
* Πέτρος Φερδινάνδος (1874 - 1948), Πρίγκιπας της Τοσκάνης.
* Ερρίκος Φερδινάνδος (1878 - 1969), υποστράτηγος του αυστριακού στρατού. Νυμφεύτηκε μοργανατικά.
* Άννα Μαρία Θηρεσία (1879 - 1961), παντρεύτηκε τον Ιωάννη του Χοενλόε-Μπάρτενσταϊν. Η εγγονή τους, Ερριέττα, παντρεύτηκε τον Χανς Βάιτ του Τέρινγκεν-Γιέτενμπαχ (γιο της Ελισάβετ της Ελλάδας).
* Μαργαρίτα Μαρία (1881 - 1965).
* Γερμανή Μαρία (1884 - 1955).
* Ροβέρτος Φερδινάνδος Σαλβάτορ (1885 - 1895).
* Αγνή Μαρία (1891 - 1945).

## Πρόγονοι





## Αναφορές


Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
Κατηγορία:Μεγάλοι Δούκες της Τοσκάνης
Κάτων ο Πρεσβύτερος

Ο **Μάρκος Πόρκιος Κάτων** (234 π.Χ., Τούσκουλον – 149 π.Χ, Ρώμη) ήταν Ρωμαίος πολιτικός, ο επιλεγόμενος Πρεσβύτερος (Maior) για να διακρίνεται από τον ομώνυμο δισέγγονό του, Κάτωνα τον Νεότερο.

## Βιογραφία
Γεννήθηκε από πληβείους γονείς στο Τούσκουλο του Λατίου. Υπό την προστασία του πατρίκιου Λεύκιου Βαλέριου Φλάκκου, ο Κάτων ανέλαβε διάφορα αξιώματα. Το 204 π.X. εξελέγη ταμίας (quaestor) των δημοσίων χρημάτων της Ρώμης  και υπηρέτησε στη Σικελία και στην Αφρική. Το 199 π.X. έγινε αγορανόμος (aedilis), με αρμοδιότητα τη φροντίδα για τους ναούς, τους δρόμους, τα υδραγωγεία και τα δημόσια θεάματα. Το 198 π.X. εξελέγη πραίτωρ (praetor).

Προσηλωμένος στα αυστηρά ρωμαϊκά ήθη, ο Κάτων θεωρούσε τον ελληνικό τρόπο ζωής, που είχε επηρεάσει τους πατρίκιους της Ρώμης, ένα από τα μεγαλύτερα προβλήματα της Ρωμαϊκής Δημοκρατίας. Ως ύπατος (consul) το 195 π.X. αλλά κυρίως ως τιμητής (censor) το 184, αξίωμα με το οποίο συνδέθηκε ολόκληρη η πολιτεία του, ο Κάτων έβαλε σκοπό της ζωής του να αναμορφώσει τα διεφθαρμένα από την ελληνική επιρροή ήθη της ρωμαϊκής αριστοκρατίας.

## Carthago delenda est
Το 153 π.X., λίγα χρόνια πριν από τον θάνατό του, ο Κάτων επισκέφθηκε την Καρχηδόνα. Εντυπωσιάστηκε και τρομοκρατήθηκε τόσο πολύ από τη νέα ανάπτυξη της αφρικανικής πόλης ώστε, αφότου επέστρεψε στη Ρώμη, η μόνιμη επωδός όλων των αγορεύσεών του στη Σύγκλητο ήταν: «Cēterum cēnseō Carthāginem esse dēlendam.» (φράση η οποία αποδόθηκε από τον Πλούταρχο ως «Δοκεῖ δέ μοι καὶ Καρχηδόνα μὴ εἶναι.», δηλαδή: «κάνω την πρόταση να καταστραφεί η Καρχηδόνα»). Έτσι κατάφερε να οδηγήσει τους Ρωμαίους στον Τρίτο Καρχηδονιακό Πόλεμο.

Εκτός από πολιτικός ο Κάτων υπήρξε ένας από τους πρώτους Ρωμαίους ιστορικούς που έγραψαν στα λατινικά. Τις απόψεις του για την αγροτική οικονομία παραθέτει στο "De Agricultura" ("Περί γεωργίας"), το πρώτο πεζό κείμενο γραμμένο σε λατινική γλώσσα.

Πέθανε σε ηλικία 85 ετών.

## Γενεαλογία

## Παραπομπές


## Πηγές
*Chassignet, M. (1986), Caton: Les Origines. Fragments, Collection Budé, Les Belles Lettres

## Εξωτερικοί σύνδεσμοι

* To έργο του Κάτωνα "Περί γεωργίας"
* «Κάτων o Πρεσβύτερος 234-149 π.X.», άρθρο στον ιστότοπο της εφημερίδας «Το Βήμα», 7 Δεκεμβρίου 2003.

Κατηγορία:Ρωμαίοι πολιτικοί
Κατηγορία:Ρωμαίοι ιστορικοί
Κατηγορία:Ρωμαίοι ύπατοι του 2ου αιώνα π.Χ.
696 Λεονόρα

Η **Λεονόρα (Leonora)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,495. Ανακαλύφθηκε το 1910 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης. Η Λεονόρα δεν πρέπει να συγχέεται με τον αστεροειδή 354 Ελεονώρα.

## Φυσικά χαρακτηριστικά
Η μέση διάμετρος της Λεονόρας εκτιμάται σε 75,76 χιλιόμετρα. Ο φασματικός τύπος της είναι **XD**, ενώ το άλβεδό της είναι 0,077. Η Λεονόρα περιστρέφεται γύρω από τον εαυτό της μία φορά κάθε 17 ώρες και 59 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λεονορα
697 Γαλιλαία

Η **Γαλιλαία (Galilea)** είναι ένας μεγάλος σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,63. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της προς τιμή του Γαλιλαίου, καθώς ανακαλύφθηκε σχεδόν αμέσως μετά την τριακοσιοστή επέτειο των πρώτων ανακαλύψεών του με τη χρήση του νέου οργάνου που εισήγαγε στην Αστρονομία, του τηλεσκοπίου.

## Φυσικά χαρακτηριστικά
Η μέση διάμετρος της Γαλιλαίας εκτιμάται σε 80,14 χιλιόμετρα. Ο φασματικός τύπος της είναι **C** (ανθρακούχος), ενώ το άλβεδό της είναι 0,0387. Η Γαλιλαία περιστρέφεται γύρω από τον εαυτό της μία φορά κάθε 16 ώρες και 32 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γαλιλαια
Κατηγορία:Γαλιλαίος Γαλιλέι
698 Ερνεστίνα

Η **Ερνεστίνα (Ernestina)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,867. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά του από το όνομα του Ερνστ (Ερνέστου) Βολφ, γιου του αστρονόμου Μαξ Βολφ.

## Φυσικά χαρακτηριστικά
Η μέση διάμετρος της Ερνεστίνας εκτιμάται σε 27,03 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1269. Η Ερνεστίνα περιστρέφεται γύρω από τον εαυτό της μία φορά κάθε 5 ώρες και 2 λεπτά.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Ερνεστινα
699 Χέλα

Η **Χέλα (Hela)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,142. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πιθανώς πήρε το όνομά του από τη Χελ της σκανδιναβικής μυθολογίας. Εξαιτίας της μεγάλης εκκεντρότητας της τροχιάς της, η Χέλα κατά το περιήλιό της βρίσκεται 17,6 εκατομμύρια χιλιόμετρα πιο κοντά στον `Ηλιο από ό,τι ο πλανήτης `Αρης στο δικό του αφήλιο.

## Φυσικά χαρακτηριστικά
Η μέση διάμετρος της Χέλα δεν είναι γνωστή με κάποια ακρίβεια. Ο φασματικός τύπος της είναι **S** (λιθώδης), ενώ το άλβεδό της είναι επίσης άγνωστο. Η Χέλα περιστρέφεται γύρω από τον εαυτό της μία φορά κάθε 3 ώρες 23 λεπτά και 50 δευτερόλεπτα, μία αρκετά γρήγορη περιστροφή.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Χελα
700 Αουραβικτρίξ

Η **Αουραβικτρίξ (Auravictrix)** είναι ένας αστεροειδής που κινείται στο εσωτερικό μέρος της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,878. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη. Η Αουραβικτρίξ ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Αουραβικτρίξ εκτιμάται σε 15,44 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,2455. Η Αουραβικτρίξ περιστρέφεται γύρω από τον εαυτό της μία φορά κάθε 6 ώρες και 4,5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αουραβικτριξ
701 Οριόλα

Η **Οριόλα (Oriola)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,222. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από τη λατινική (και επιστημονική) ονομασία του πουλιού φλώρος ή συκοφάγος.

## Φυσικά χαρακτηριστικά
Η μέση διάμετρος της Οριόλα εκτιμάται σε 40,18 χιλιόμετρα. Ο φασματικός τύπος της είναι πιθανώς **C** (ανθρακούχος), αλλά το άλβεδό της είναι 0,2184. Η Οριόλα περιστρέφεται γύρω από τον εαυτό της μία φορά κάθε 9 ώρες και 5 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Οριολα
Κάρολος Σαλβάτορ, αρχιδούκας της Αυστρίας

Ο **Κάρολος Σαλβάτορ** (γερμ. *Karl Salvator von Österreich-Toskana*, Φλωρεντία, 30 Απριλίου 1839 - Βιέννη, 18 Ιανουαρίου 1892) του Οίκου των Αψβούργων-Λωρραίνης ήταν αρχιδούκας της Αυστρίας. Διετέλεσε γενικός αρχιστράτηγος του αυτοκρατορικού Αυστρο-Ουγγρικού στρατού.

## Βιογραφία
Ο *Κάρολος Σαλβάτορ Μαρία Ιωσήφ Ιωάννης Βαπτιστής Φίλιππος Ιάκωβος Ιανουάριος Λουδοβίκος Γκοντζάγκα Ρανιέριος* ήταν το πέμπτο παιδί και ο δεύτερος γιος του Λεοπόλδου Β΄ της Τοσκάνης και της Μαρίας Αντωνίας των Βουρβόνων-Ισπανίας, κόρης του Φραγκίσκου Α΄ των Δύο Σικελιών.
 
## Οικογένεια
Νυμφεύτηκε την πρώτη εξαδέλφη του, Μαρία Ιμμακουλάτα των Βουρβόνων-Ισπανίας, κόρη του εκ μητρός θείου του, Φερδινάνδου Β΄ των Δύο Σικελιών, και της Μαρίας Θηρεσίας των Αψβούργων-Λωρραίνης-Τέσεν στη Ρώμη στις 19 Σεπτεμβρίου 1861. Απέκτησαν δέκα παιδιά:
* Μαρία Θηρεσία (1862 - 1933), παντρεύτηκε το δεύτερο εξάδελφο του πατέρα της, Κάρολο Στέφανο της Αυστρίας.
* Λεοπόλδος Σαλβάτορ (1863 - 1931), Αρχιδούκας της Αυστρίας.
* Φραγκίσκος Σαλβάτορ (1866 - 1939), Αρχιδούκας της Αυστρίας.
* Καρολίνα Μαρία (1869 - 1945), παντρεύτηκε τον Αύγουστο Λεοπόλδο της Σαξονίας-Κοβούργου-Γόθας.
* Αλβέρτος Σαλβάτορ (1871 - 1896).
* Μαρία Αντωνία (1874 - 1891).
* Μαρία Ιμμακουλάτα (= της Αμώμου Συλλήψεως) (1878 - 1968), παντρεύτηκε το Ροβέρτο της Βυρτεμβέργης.
* Ρανιέριος Σαλβάτορ (1880 - 1889).
* *Ερριέττα* Μαρία (1884 - 1886).
* Φερδινάνδος Σαλβάτορ (1888 - 1891).

## Πρόγονοι





## Παραπομπές


Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης
702 Αλάουδα

Η **Αλάουδα (Alauda)** είναι πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό σύστημα) 7,25. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία του πτηνού κορυδαλλός.

Το φαινόμενο μέγεθος της Αλάουδα κυμαίνεται από 11,42 ως 13,57.

## Φυσικά χαρακτηριστικά
Η μέση διάμετρος της Αλάουδα εκτιμάται σε 194,73 ± 3,2 χιλιόμετρα, κάτι που την καθιστά έναν από τους μεγαλύτερους αστεροειδείς της Κύριας Ζώνης. Οι Rojo and Margot (2007) εκτιμούν τη μάζα της σε 6,05 τετράκις εκατομμύρια τόνους, με μέση πυκνότητα 1,56 gr/cm³. Ο φασματικός τύπος της είναι **C** ή **B** (ανθρακούχος), ενώ το άλβεδό της είναι 0,0587. Η Αλάουδα περιστρέφεται γύρω από τον εαυτό της μία φορά κάθε 8 ώρες και 22 λεπτά.

## Δορυφόρος
Το 2007 ανακαλύφθηκε από τους P. Rojo και J.-L. Margot ένας δορυφόρος διαστάσεων περίπου 3,5 χιλιομέτρων γύρω από την Αλάουδα. Η ανακάλυψη έγινε με τη χρήση προσαρμοστικών οπτικών στο «Πολύ Μεγάλο Τηλεσκόπιο» (Very Large Telescope, VLT) του Ευρωπαϊκού Νότιου Αστεροσκοπείου στις Άνδεις. Ο δορυφόρος πήρε το 2011 επίσημα το όνομα **Pichi unem** από τη γλώσσα Mapuche της Χιλής και σημαίνει «μικρό πουλί»Ενώ πριν είχε το προσωρινό όνομα **S/2007 (702) 1** και περιφέρεται σε απόσταση περίπου 1.200 χιλιόμετρα από την Αλάουδα. Έχει διαπιστωθεί ότι η Αλάουδα αποτελεί το μεγαλύτερο μέλος μιας δυναμικής οικογένειας αστεροειδών, μιας οικογένειας δηλαδή που δημιουργήθηκε από μία σύγκρουση, οπότε ο δορυφόρος αυτός μπορεί να είναι προϊόν αυτής της συγκρούσεως (μέλη της ίδιας οικογένειας είναι και οι αστεροειδείς 581 Ταουντονία, 1101 Κληματίς κ.ά.).

## Επιπρόσθηση
Μία σημαντική επιπρόσθηση από την Αλάουδα έγινε στις 17 Οκτωβρίου 2009, στον αστερισμό Δίδυμοι, και ήταν ορατή από περιοχές της Νότιας Αμερικής. Ο αστέρας που αποκρύφθηκε είχε φαινόμενο μέγεθος 9,5.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Αλαουδα
703 Νωεμίν

Η **Νωεμίν (Noemi)** είναι ένας αστεροειδής που περιφέρεται στο εσωτερικό μέρος της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,431. Ανακαλύφθηκε το 1910 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τη βαρόνη Βαλεντίνη Νοέμι φον Ρότσιλντ (1886-1969) με αφορμή τους αρραβώνες της με τον ευεργέτη της Αστρονομίας βαρόνο Σιγισμούνδο φον Σπρίνγκερ (1873-1927).

## Φυσικά χαρακτηριστικά
Η μέση διάμετρος της Νωεμίν εκτιμάται σε 13 χιλιόμετρα. Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Νωεμιν
705 Ερμίνια

Η **Ερμίνια (Erminia)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,382. Ανακαλύφθηκε το 1910 από τον Γερμανό αστρονόμο Έμιλ Ερνστ, που παρατηρούσε από τη Χαϊδελβέργη, και πήρε το όνομά του είτε από την κωμική όπερα *«Ερμίνια»* (1885) του Βρετανού συνθέτη Edward Jakobowski, είτε από τη Χριστιανή μάρτυρα Αγία Ερμιόνη της Εφέσου. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος. Η Ερμίνια βρίσκεται σε τροχιακό συντονισμό με τον πλανήτη Γη, αφού η περίοδος περιφοράς της γύρω από τον `Ηλιο είναι ακριβώς 5 γήινα έτη.

## Φυσικά χαρακτηριστικά
Η μέση διάμετρος της Ερμίνιας εκτιμάται σε 134,22 χιλιόμετρα. Ο φασματικός τύπος της είναι **P**, ενώ το άλβεδό της είναι 0,0432. Η Ερμίνια περιστρέφεται γύρω από τον εαυτό της μία φορά κάθε 53 ώρες 57 λεπτά και 36 δευτερόλεπτα, μία εξαιρετικά αργή περιστροφή για αστεροειδή.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Ερμινια
706 Χιρούντο

Ο **Χιρούντο (Hirundo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,882. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πήρε το όνομά του από τη λατινική (και επιστημονική) ονομασία του πουλιού χελιδόνι.

## Φυσικά χαρακτηριστικά
Η μέση διάμετρος του Χιρούντο εκτιμάται σε 29,22 χιλιόμετρα. Ο φασματικός τύπος του είναι **Cgh** (ανθρακούχος), ενώ το άλβεδό του είναι 0,1721. Ο Χιρούντο περιστρέφεται γύρω από τον εαυτό του μία φορά κάθε 22 ώρες και 4 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Χιρουντο
Παρενιαυτοφορία

**Παρενιαυτοφορία** είναι το φαινόμενο όπου ενώ το δέντρο βρίσκεται σε πλήρη καρποφορία (βεντέμα) και παράγει ικανοποιητικά, την επόμενη χρονιά παρατηρείται απότομα πτώση της παραγωγής που δεν οφείλεται σε παθολογικά ή σε κλιματολογικά αίτια, λόγω κατανάλωσης σε μεγάλο ποσοστό των θρεπτικών αποθεμάτων. Το φαινόμενο είναι πιο έντονο σε μη ποτιστικούς δενδρώνες. Μείωση της έντασης του φαινόμενου της παρενιαυτοφορίας μπορεί να γίνει με κατάλληλες τεχνικές κλαδέματος και λίπανσης από τον παραγωγό.

Χαρακτηριστικά το φαινόμενο αυτό είναι πολύ έντονο για τις πορτοκαλιές και ειδικά για τις ποικιλίες Navellina και New Hall.

Οι παράγοντες που επιδρούν στην παρενιαυτοφορία είναι οι εξής: θερμοκρασία, βροχοπτώσεις, ορμονικά αίτια, ηλικία δένδρων, καλλιεργητικές φροντίδες.

## Πηγές
*
Κατηγορία:Γεωπονία
Κατηγορία:Φαινόμενα
Παλάτσο Μοντετσιτόριο

thumb|350px| Το Παλάτσο Μοντετσιτόριο.

Το **Παλάτσο Μοντετσιτόριο** (ιταλικά: *Palazzo Montecitorio*) είναι ανάκτορο στη Ρώμη, το οποίο σήμερα αποτελεί την έδρα της Βουλής των Αντιπροσώπων.

## Ιστορία
Το κτήριο αρχικά σχεδιάσθηκε από τον Τζαν Λορέντσο Μπερνίνι για τον νεαρό καρδινάλιο Λουντοβίκο Λουντοβίτσι, ανεψιό του Πάπα Γρηγόριου ΙΕ΄. Όμως, με τον θάνατο του Γρηγορίου ΙΕ΄ το 1623, οι εργασίες σταμάτησαν και δεν ξανάρχισαν έως τη βασιλεία του Πάπα Ιννοκέντιου ΙΒ΄ (κατά κόσμον Antonio Pignatelli), οπότε το κτήριο ολοκληρώθηκε από τον αρχιτέκτονα Κάρλο Φοντάνα, ο οποίος τροποποίησε το σχέδιο του Μπερνίνι με την προσθήκη ενός αετώματος σε σχήμα καμπάνας άνωθεν της κύριας εισόδου. Το κτήριο προοριζόταν για δημόσιες και κοινωνικές λειτουργίες από τον Ιννοκέντιο ΙΒ΄, ο οποίος ήταν αντίθετος με τον νεποτισμό που διέκρινε τους προκατόχους του.

Το 1696 η Κουρία (δικαστήρια του παπικού νόμου) εγκαταστάθηκε εκεί. Αργότερα ήταν έδρα του *Governatorato di Roma* (της διοίκησης της πόλης κατά την παπική περίοδο) και το αρχηγείο της αστυνομίας. Ο οβελίσκος του Solarium Augusti, γνωστός τώρα ως Οβελίσκος του Μοντετσιτόριο, που είχε καταχωθεί με το πέρασμα των αιώνων, εγκαταστάθηκε μπροστά στο παλάτι από τον Πίο ΣΤ' το 1789.

Με την Ενοποίηση της Ιταλίας το 1861 και την μεταφορά της πρωτεύουσας στην Ρώμη το 1870, το Μοντετσιτόριο επιλέχθηκε ως έδρα της *Camera dei Deputati* (Κάτω Βουλής), μετά την μελέτη διάφορων πιθανών κτηρίων. Η πρώην εσωτερική αυλή στεγάστηκε και μετατράπηκε σε ένα ημικυκλικό δωμάτιο συνελεύσεων.

Αλλά το αρχικό παλάτι δεν ταίριαζε ιδανικά στον νέο του ρόλο και ξανακτίστηκε κατά τις αρχές της δεκαετίας του 1900, αφήνοντας μόνο την πρόσοψη ανέπαφη. Ο αρχιτέκτονας Ερνέστο Μπαζίλε, ήταν ένας υποστηρικτής της Αρ Νουβώ. Προσέθεσε το αποκαλούμενο *Transatlantico*, ένα μακρύ και εντυπωσιακό σαλόνι, το οποίο περιβάλλει την αίθουσα συζητήσεων και σήμερα είναι το ανεπίσημο κέντρο της Ιταλικής πολιτικής.

Η αίθουσα συζητήσεων χαρακτηρίζεται από πολυάριθμες διακοσμήσεις σε στυλ Αρ Νουβώ: ο εντυπωσιακός θόλος χρωματιστού γυαλιού (έργο του Τζιοβάννι Μπελτράμι), το εικονογραφημένο διάζωμα που ονομάζεται "Οι Ιταλοί" (από τον Τζιούλιο Αριστίντε Σαρτόριο) το οποίο περιβάλλει την αίθουσα, οι μπρούντζινες φιγούρες να βρίσκονται στα πλευρά των προεδρικών και κυβερνητικών καθισμάτων και οι πίνακες, που απεικονίζουν "Τη Δόξα της δυναστείας της Σαβοΐας" του Νταβίντε Καλάντρα.

## Εικόνες

Image:Montecitorio_foto_unica_2004.jpg|Πρόσοψη.
Image:Roma-montecitorio01.jpg|Όψη της πλατείας με τον Οβελίσκο.
Image:Rear facade, Palazzo Montecitorio.jpg|Οπίσθια όψη.
Image:Mac9005.JPG|οπίσθιες εξωτερικές σκάλες.
Image:Camera dei deputati Aula Palazzo Montecitorio Roma.jpg|Η αίθουσα συζητήσεων της Κάτω Βουλής


## Παραπομπές


## Εξωτερικοί σύνδεσμοι

* Very short history of the palace
* Panoramic virtual tour of the Palace & the sundial obelisk

Κατηγορία:Κτίρια και κατασκευές στη Ρώμη
Κατηγορία:έδρες νομοθετικών σωμάτων
Κατηγορία:Παλάτια στην Ιταλία
Κατηγορία:Παλάτια στη Ρώμη
Encardia

Οι **Encardia** είναι ελληνικό συγκρότημα του οποίου η μουσική εμπνέεται από το μουσικό και εν γένει πολιτισμικό τοπίο των ελληνοφώνων περιοχών της Κάτω Ιταλίας. Το ρεπερτόριό τους περιλαμβάνει ταραντέλες, ερωτικά τραγούδια και τραγούδια κοινωνικού περιεχομένου. 

Ιδρύθηκαν το 2004 και μέχρι το 2018 έχουν πραγματοποιήσει πολλές ζωντανές εμφανίσεις σε Ελλάδα, Γερμανία,  Ιταλία, Νότια Γαλλία και Κύπρο. Έχουν κυκλοφορήσει 4 studio δίσκους και 2 live δίσκους.

Έχουν συνεργαστεί, δισκογραφικά και σε ζωντανές εμφανίσεις, με εκπροσώπους της κατω-ιταλικής μουσικής (Τζιοβάνι Αβαντατζιάτο και Ρομπέρτο Λίτσι από την περιοχή του Σαλέντο, Cinzia Villani, Enza Pagliara, Έτορε Καστάνια, Daniele Durante, τα συγκροτήματα Ghetonia, Mala lingua, Canzoniere Grecanico Salentino κ.α.) καθώς και με Έλληνες καλλιτέχνες όπως οι Φοίβος Δεληβοριάς, Κώστας Θωμαΐδης, Βασίλης Λέκκας, Χρήστος Τσιαμούλης, Νίκος Ξυδάκης, Καίτη Κουλλιά, Συμφωνική Ορχήστρα του Δήμου Αθηναίων και άλλοι. Σε ζωντανές εμφανίσεις, έχει συνεργαστεί μαζί τους και ο ηθοποιός Ηλίας Λογοθέτης. Τον Αύγουστο του 2008 εμφανίστηκαν, μαζί με τον Τζιοβάνι Αβαντατζιάτο των Ghetonia, στo φεστιβάλ "La notte della Taranta” στην Ιταλία, παρουσία 120.000 θεατών.

## Μέλη
Μέλη των Encardia είναι οι: 
*Κώστας Κωνσταντάτος (φωνή, μαντολίνο, ταμπορρέλο και νταούλι). To 2003 ξεκίνησε τους Encardia, μαζί με τον Βαγγέλη Παπαγεωργίου και την Αναστασία Δουλφή. Έχει επισκεφθεί πολλές φορές την Κάτω Ιταλία.
*Βαγγέλης Παπαγεωργίου (διασκευές - ενορχηστρώσεις, ακορντεόν).
*Ναταλία Κωτσάνη (τραγούδι, ταμπορρέλο). Συνεργάζεται με τους Εncardia από τον Ιανουάριο του 2012.
*Μιχάλης Κονταξάκης (κιθάρα). Με τους Encardia συνεργάζεται από το 2004.
*Δημήτρης Τσεκούρας (κοντραμπάσο). Συνεργάζεται με τους Encardia από το 2006.
*Αναστασία Δουλφή (τραγούδι, καστανιέτες). Ιδρυτικό μέλος, έχει συμμετοχή στις συναυλίες και στις ηχογραφήσεις των δίσκων του συγκροτήματος.
*Κωνσταντίνα Καλκάνη (χορός). Με τους Encardia συνεργάζεται από το 2004. Χορεύει και παίζει κρουστά σχεδόν σε όλες τις παραστάσεις του συγκροτήματος.
*Γιάννα Χαμαλέλη (χορός). Το 2005 έγινε μέλος των Encardia. Μαζί με την Κωνσταντίνα Καλκάνη αποτελούν το ντουέτο Ballo del Mare, το οποίο χορεύει σε ρυθμούς ταραντέλας και είναι μόνιμο μέρος των Encardia.
*Πασχάλης Κολέντσης (ηχολήπτης). Συνεργάζεται με τους Encardia απο τον Αύγουστο του 2006.

## Δισκογραφία (Studio)
**Agapi mou fidella*, 2004 (συμμετείχαν οι Αργύρης Μπακιρτζής και Νίκος Πορτοκάλογλου)
**Το παραμύθι της ταραντούλας*, 2007
**Μηterra*, 2010 (με τη συμμετοχή των Αλκίνοου Ιωαννίδη, Ηλία Λογοθέτη, Φράνκο Κορλιάνο)
*Emigranti, 2018

## Δισκογραφία (Live)
* *Kalos irtate*. Οι Έλληνες συναντούν τους Έλληνες. 1η πολιτιστική συνάντηση για τη μουσική παράδοση της Κάτω Ιταλίας, Ζωντανή ηχογράφηση απο το Κέντρο Τεχνών Χαλανδρίου, 2008
* Γυναίκες της Πέτρας. Encardia και Πλειάδες στο Μέγαρο Μουσικής Αθηνών, 2015 (διπλό CD + DVD)

## Παραπομπές


## Πηγές
*Βιογραφικό του συγκροτήματος, από την επίσημη ιστοσελίδα

## Εξωτερικοί σύνδεσμοι
*Η επίσημη ιστοσελίδα των Encardia
*Το επίσημο twitter των Encardia
*Το επίσημο myspace των Encardia
*Το επίσημο facebook των Encardia

Κατηγορία:Ελληνικά μουσικά συγκροτήματα
Βαφειό Λακωνίας

Το **Βαφειό** είναι είναι οικισμός στην Πελοπόννησο και την Περιφερειακή Ενότητα Λακωνίας.

## Γενικά στοιχεία
Το Βαφειό βρίσκεται 6 χλμ. περίπου  Ν.-ΝΑ. από τη Σπάρτη. 

Στην περιοχή ανακαλύφθηκε ο περίφημος «θησαυρός του Βαφειού», μέσα σε μεγάλο θολωτό, μυκηναϊκού τύπου τάφο (1500 -1450 π.Χ.) με πολύτιμα αντικείμενα, αποτελούμενα από χρυσό, ελεφαντόδοντο και πολύτιμες πέτρες. Ο θησαυρός σήμερα βρίσκεται στο Αρχαιολογικό Μουσείο Αθηνών. Στον παραπάνω τάφο αποκαλύφθηκαν τα δύο «χρυσά κύπελλα του Βαφειού», διακοσμημένα με παραστάσεις από κυνήγι ταύρων, που μαρτυρούν τις υψηλές επιδόσεις της εποχής στη μεταλλοτεχνία.

Αναφέρεται επίσημα το 1985 ως *Μάρμπολη* να προσαρτάται στον τότε δήμο Σπάρτης και το 1928 να μετονομάζεται σε Βαφειόν.

## Παραπομπές


Κατηγορία:Περιφερειακή ενότητα Λακωνίας
Κατηγορία:Μυκηναϊκή τέχνη
Κατηγορία:Δήμος Σπάρτης
Επαρχία του Μαρντίν

Η **επαρχία του Μαρντίν** (, , ) είναι επαρχία της Τουρκίας της οποίας ο πληθυσμός αγγίζει τους 745.778 κατοίκους. Η πρωτεύουσα της επαρχίας είναι η πόλη Μαρντίν. Η επαρχία βρίσκεται επίσης στα «παραδοσιακά» σύνορα μεταξύ Ανατολίας και Μεσοποταμίας.

Η επαρχία θεωρείται τμήμα του Τουρκικού Κουρδιστάν. Το 1990, υπολογίστηκε ότι οι Κούρδοι αποτελούσαν το 75% του πληθυσμού.

## Παραπομπές




Κατηγορία:Επαρχίες της Τουρκίας
Κατηγορία:Άνω Μεσοποταμία
Κατηγορία:Ασσυριακοί οικισμοί
Κατηγορία:Κουρδικοί οικισμοί
Κατηγορία:Τουρκικό Κουρδιστάν
Μαρντίν

Το **Μαρντίν** (τουρκικά: *Mardin*, κουρδικά: *Mêrdîn*) είναι πόλη της Νοτιοανατολικής Τουρκίας. Αποτελεί πρωτεύουσα της ομώνυμης επαρχίας. Η πόλη είναι ιδιαίτερα γνωστή κυρίως για την αραβική αρχιτεκτονική της, και για την στρατηγική της θέσης, αφού είναι χτισμένη σε βραχώδη λόφο κοιτάζοντας προς τις πεδιάδες της βόρειας Συρίας. Η πόλη είναι, επίσης, αδελφοποιημένη με την Λιουμπλιάνα της Σλοβενίας από το 2003. Παλαιότερα η πλειονότητα της περιοχής και της πόλης ήταν Ασσύριοι-Αραμαίοι της φυλής Τουρ Αμπντίν. Σήμερα η πλειονότητα είναι οι Άραβες της φυλής Μχαλλαμί και οι Κούρδοι.

## Παραπομπές


Κατηγορία:Ασιατικές πόλεις της Τουρκίας
Κατηγορία:Κουρδικοί οικισμοί στην Τουρκία
Κατηγορία:Ασσυριακές κοινότητες στην Τουρκία
Κατηγορία:Αρχαίες ασσυριακές πόλεις
Δήμος Χαλκηδόνος

thumb|Χάρτης του δήμου

Ο **Δήμος Χαλκηδόνος** είναι ηπειρωτικός δήμος της Κεντρικής Μακεδονίας. O μόνιμος πληθυσμός του ανέρχεται σε 30.030 κατοίκους σύμφωνα με την απογραφή του 2021 από την ΕΛ.ΣΤΑΤ.. 

Ο νέος Δήμος Χαλκηδόνος προέκυψε το 2011 από τη συνένωση τριών δήμων Αγίου Αθανασίου, Κουφαλίων και Χαλκηδόνος σύμφωνα με το Σχέδιο Καλλικράτης. Έδρα του είναι τα Κουφάλια, ιστορική έδρα την Γέφυρα και περιλαμβάνει 17 χωριά. 
* Πρώην Δήμος Κουφαλίων: Κουφάλια, Πρόχωμα, Καστανάς, Ακροπόταμος.
* Πρώην Δήμος Χαλκηδόνας: Χαλκηδόνα, Βαλτοχώρι, Ελεούσα, Μικρό Μοναστήρι, Λουδίας, Άδενδρο, Παρθένι.
* Πρώην Δήμος Αγίου Αθανασίου: Άγιος Αθανάσιος, Γέφυρα, Βαθύλακκος, Νέα Μεσημβρία, Αγχίαλος, Ξηροχώρι.

Στις εκλογές του Νοεμβρίου του 2010 εκλέχτηκε Δήμαρχος ο Παναγιώτης Δαϊκούδης ο οποίος αντικαταστάθηκε το 2012 από τον Ιωάννη Μπίκο. Έπειτα από τις εκλογές του 2014 δήμαρχος εξελέγη ο Ιωάννης Τσουκνίδας. Στις δημοτικές εκλογές του 2019 δήμαρχος εξελέγη ο Σταύρος Αναγνωστόπουλος.

Το όνομα **Χαλκηδόνα** οφείλεται τόσο στην ομώνυμη Χαλκηδόνα Θεσσαλονίκης την έδρα του ομώνυμου Καποδιστριακού Δήμου, αλλά και από την Χαλκηδόνα της Κωνσταντινούπολης, από την οποία προέρχονται οι πρόγονοι των κατοίκων του σημερινού Δήμου, οι οποίοι εγκαταστάθηκαν στην περιοχή με την Συνθήκη της Λωζάνης το 1923.

## Διοικητική διαίρεση
Ο Δήμος Χαλκηδόνος αποτελείται από τις παρακάτω δημοτικές ενότητες, κοινότητες (που αντικατέστησαν δημοτικές και τοπικές κοινότητες με το πρόγραμμα Κλεισθένης) και οικισμούς:

## Εκτελέσαντες Δήμαρχοι

## Παραπομπές


## Εξωτερικοί σύνδεσμοι
* 
* 


Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Θεσσαλονίκης
Μπεζ Βίβλος

Η **Μπεζ Βίβλος** είναι έκθεση της Ομοσπονδιακής Τράπεζας της Αμερικής, η οποία δημοσιεύεται οχτώ φορές το χρόνο.

Κάθε περιφερειακή Ομοσπονδιακή Τράπεζα συγκεντρώνει ανέκδοτες πληροφορίες για τις τρέχουσες οικονομικές συνθήκες στην περιοχή της μέσω εκθέσεων των διευθυντών του κεντρικού καταστήματος και των υποκαταστημάτων της, επίσης από συνεντεύξεις με βασικές επιχειρηματικές επαφές, οικονομολόγους, εμπειρογνώμονες της αγοράς και άλλους ειδικούς.

Η **Μπεζ Βίβλος** συνοψίζει τις πληροφορίες αυτές κατά επαρχία και ανά τομέα. Τέλος, μια γενική περίληψη της έκθεσης των δώδεκα περιφερειακών,επαρχιακών Τραπεζών παρασκευάζεται από την ορισθείσα περιφερειακή Ομοσπονδιακή Τράπεζα εκ περιτροπής. 

Τα δώδεκα Περιφερειακά Ομοσπονδιακά Τραπεζικά υποκαταστήματα βρίσκονται στις πόλεις: Βοστώνη, Νέα Υόρκη, Φιλαδέλφεια, Κλίβελαντ, Ρίτσμοντ, Ατλάντα, Σικάγο, Σεντ Λούις, Μιννεάπολις, Κάνσας Σίτι, Ντάλλας, Σαν Φρανσίσκο.

Κατηγορία:Οικονομία των Ηνωμένων Πολιτειών
Μηλεϊνικός ανυδρίτης

Ο **μηλεϊνικός ανυδρίτης** ή **cis-βουτενοδιοϊκός ανυδρίτης** ή **2,5-διοξοφουράνιο** ή **2,5-διοξολένιο**  είναι μια οργανική ένωση με το συντακτικό τύπο: 

Είναι ο ανυδρίτης του μηλεϊνικού οξέος και στην καθαρή του κατάσταση είναι άχρωμο ή άσπρο στερεό με πικρή, πνιγηρή οσμή.

Ο μηλεϊνικός ανυδρίτης αρχικά παραγόταν από την ετερογενή καταλυτική οξείδωση των ατμών βενζολίου ή από άλλες αρωματικές ενώσεις.  Από το 2006 μόνο ένας μικρός αριθμός εγκαταστάσεων συνεχίζουν να χρησιμοποιούν βενζόλιο.  Λόγω των υψηλών τιμών του βενζολίου, σήμερα οι περισσότερες εγκαταστάσεις μηλεϊνικού ανυδρίτη χρησιμοποιούν το κ-βουτάνιο ή το κ-πεντάνιο ως πρώτη ύλη τροφοδοσίας:

\mathrm{C_4H_{10} + \frac{7}{2}O_2 \xrightarrow{} 4H_2O +}  50 px

ή

\mathrm{C_5H_{12} + 5O_2 \xrightarrow{} 5H_2O + CO_2 \uparrow +}  50 px


## Αντιδράσεις

Η χημεία του μηλεϊνικού ανυδρίτη είναι πολύ πλούσια. Είναι ένα προϊόν που είναι διαθέσιμο και έχει πολλές εφαρμογές.  Ενυδατώνεται παράγοντας μηλεϊνικό οξύ, cis-HOOC–CH=CH–COOH.  Με τις αλκοόλες παράγει ημι-εστέρες, π.χ., cis-HOOC–CH=CH–COOCH3.
Ο μηλεϊνικός ανυδρίτης είναι ένα διενόφιλο που μπορεί να χρησιμοποιηθεί στην αντίδραση Diels-Alder.  Αποτελεί επίσης υποκαταστάτη σε σύμπλοκα μετάλλων χαμηλού σθένους (low valent), όπως το Pt(PPh3)2(MA) και το Fe(CO)4(MA).
Ο μηλεϊνικός ανυδρίτης διμερίζεται μέσω φωτοχημικής αντίδρασης σε κυκλοβουτάνο-τετρακαρβοξυλικό διανυδρίτη, CBTA. Αυτή η ένωση χρησιμοποιείται για την παραγωγή πολυιλιδίων και επίσης ως φιλμ ευθυγράμμισης για κρυσταλλικές οθόνες [2] [3].

## Αναφορές

# ^ Merck Index, 11th Edition, 5586.
# Horie, T.; Sumino, M.; Tanaka, T.; Matsushita, Y.; Ichimura, T.; Yoshida, J. I. (2010). "Photodimerization of Maleic Anhydride in a Microreactor Without Clogging". Organic Process Research & Development 14: 100128104701019. doi:10.1021/op900306z. edit
# Reaction conditions Horie et al 2010 reaction conditions: microreactor , mercury lamp, ethyl acetate solvent, 15 °C

## Εξωτερικοί σύνδεσμοι
* *International Chemical Safety Card 0799*
* *NIOSH Pocket Guide to Chemical Hazards 0376*
* *Chronic toxicity summary*
* *Maleic anhydride at Occupational Safety & Health Administration*
* *Categories: Acid anhydrides | Alkenes | 2,5-Dihydrofurans*

Κατηγορία:Ανυδρίτες καρβοξυλικών οξέων
Jet (συγκρότημα)

Οι **Jet** είναι ένα συγκρότημα που συνήθως δημιουργούν τραγούδια rock. Ιδρύθηκαν το 2001 στη Μελβούρνη της Αυστραλίας και τα πρώτα του μέλη ήταν κυρίως Αυστραλοί. Αυτοί ήταν, ο **Νίκ** και ο **Κρίς Τσέστερ**, μπασίστας **Μάικλ Γουίλσον** και ο **Κάμερον Μοίλσυ**. Οι Jet για να βγάλουν το πρώτο τους άλμπουμ ξόδεψαν τουλάχιστον 3.500.000 δολάρια. Τίτλος του άλμπουμ *Get Born* (2003). 

## Ιστορία

### 2001-2002

Τα αδέρφια Τσέστερ είχαν τη βασική ιδέα για το στήσιμο μιας δικιάς τους μπάντας, εμπνεόμενοι τα τραγούδια από διάσημα συγκροτήματα, όπως AC/DC και The Who.  Στη συνέχεια συνεργάστηκαν με τον Κάμερον Μοίλσυ που τον έβαλαν να αναλάβει τον ρόλο του κιθαρίστα. Τέλος, ολοκληρώθηκε η τετράδα με τον Ντανγκ Άρμστρονγκ, όπου συνεργάστηκε για ορισμένο χρονικό διάστημα. Όλα τα μέλη γνώριζαν ο ένας τον άλλον. Δηλαδή ο Κάμερον ήταν παιδικός  φίλος του Νικ ενώ ο Ντανγκ είχε καλές σχέσεις και με τους δύο. 

Μετά από έναν χρόνο εντάχθηκε και ο Μάρκ Γουίλσον, όπου αργότερα συνεργαζόταν με μια τοπική band όπου αποκαλούνταν ως *The Ca$inos* και ανέλαβε την θέση του μπασίστα. Την ίδια χρονιά έβγαλαν τοπικά έναν δίσκο με τίτλο *Get On* και πούλησε παραπάνω από 1.000 CD. Το 2003 εμφανίζεται το *Dirty Sweet* και τελικά βγάζουν και τον πρώτο τους παγκόσμιο άλμπουμ, το *Get Born*. 

### 2003-2004

Το 2003 πριν αποφασίσουν να βγάλουν το πρώτο τους άλμπουμ, πήγαν στο Λος Άντζελες και υπέγραψαν συμβόλαιο με τον Ντέιβ Σάρντι, ιδιοκτήτη της δισκογραφικής εταιρίας Sunset Sound Studios. Μετά το Get Born, κυκλοφορούν και άλλα δύο τραγούδια, το *Rollover DJ* και το *Are You Gonna Be My Girl* που και τα δύο εντάχθηκαν μέσα στα 100 καλύτερα όπου ανακοινώθηκαν από τον ραδιοφωνικό σταθμό της αυστραλίας Triple J. Το 2004 *Rollover J* εμφανίζεται στο βιντεοπαιχνίδι *[[Gran Turismo]]* και στο *[[Madden 2004]]*. Γενικά, πολλά τραγούδια εμφανίστηκαν σε βιντεοπαιχνίδια, σε ταινίες όπως αυτή του *Spiderman 2* και του *What Happen in Vegas*. Την ίδια χρονιά, όλα τα μέλη βραβεύτηκαν στην 32η ετήσια εκπομπή MTV Awards, παίρνοντας το βραβείο του καλύτερου τραγουδιστή και μπάντας.

### 2005-2007

Το 2006 βγαίνει άλλος ένα δίσκος το *Shine On* και συμπεριλάμβανε ένα από τα πιο ωραία και πιο γνωστά τραγούδια της, το *Rip It Up*.  Μέχρι τότε συνεργάστηκε με πολλούς καλλιτέχνες ανάμεσα τους και οι Tool, οι Muse, οι My Chemical Romance και The Killers. Το 2007 επέστρεψαν στην Αυστραλία, για να συμμετέχουν σε μια αυστραλιανή διοργάνωση που φυσικά αφορούσε τη μουσική. Μάλιστα, έχει αναφερθεί πως ήθελαν να συνεργαστούν με τους αγαπητούς Rolling Stones, που έκαναν Ευρωπαϊκή περιοδεία.

Κατηγορία:Αυστραλιανά hard rock συγκροτήματα
Κατηγορία:Μουσικά συγκροτήματα αδελφών
Ντίσκο Ροκ

Η **ντίσκο ροκ** είναι μουσικό είδος που δημιουργήθηκε τη δεκαετία του '80 με την ένωση της ντίσκο και της ροκ. Πρωτοστάτες του είδους θεωρούνται οι Κiss με το τραγούδι «I was made for loving you baby», ενώ οι Bon Jovi θεωρούνται μέχρι και σήμερα το πιο επιτυχημένο συγκρότημα του είδους.

## Χαρακτηριστικά
Τα κύρια χαρακτηριστικά της ντίσκο ροκ είναι οι χαρούμενες μελωδίες, η συχνή χρήση πλήκτρων, οι ερωτικοί στίχοι και τα ντραμς με έντονο ρυθμό (μπιτ).

Τα χαρακτηριστικότερα συγκροτήματα αυτού του κινήματος είναι:
*Bon Jovi
*Poison
*Def Leppard
*Kiss
*Motley Crue

Κατηγορία:Ροκ μουσική
Μπουντζάκ

Το **Μπουτζάκ** είναι ιστορική περιοχή στην επαρχία της Οδησσού, στην Ουκρανία. Ευρισκόμενη κατά μήκος των βόρειων ακτών της Μαύρης Θάλασσας, μεταξύ των ποταμών Δούναβη και Δνείπερου η πολυεθνική αυτή περιοχή αποτελούσε το νότιο τμήμα της Βεσσαραβίας. Η περιοχή συνοδεύει στα βόρεια και δυτικά με τη Μολδαβία, στα νότια με τη Ρουμανία και στα ανατολικά της βρέχεται από τη Μαύρη Θάλασσα.

## Ιστορία και γεωγραφία
Ιστορικά το Μπουτζάκ ήταν μια μικρή στεπώδης περιοχή της Μολδαβίας. Με το το τείχος του Ρωμαίου αυτοκράτορα Τραϊανού στα βόρεια σύνορά της, τον ποταμό Δούναβη στα νότια και τη Μαύρη Θάλασσα, τους λόφους Τίγκεσι (μόλις ανατολικά του ποταμού Προύθου και τον ποταμό Δνείπερος στα ανατολικά, η περιοχή ήταν γνωστή ως η ιστορική Βεσσαραβία μέχρι το 1812, όταν το όνομα Βεσσαραβία δόθηκε σε μια μεγαλύτερη περιοχή ανάμεσα στους δυο μεγάλους ποταμούς του Δούναβη και του Δνείπερου, περιλαμβάνοντας και το Μπουτζάκ.

Μετά τη σοβιετική κατάκτηση της Βεσσαραβίας το 1940, το νότιο μέρος της που περιλαμβανόταν στη Σοβιετική Δημοκρατία της Ουκρανίας και δεν αποτέλεσε τμήμα της Σοβιετικής Δημοκρατίας της Μολδαβίας, έγινε γνωστό ως Μπουτζάκ, πολύ μικρότερο όμως από την παλαιότερη ιστορική περιοχή.

Κατηγορία:Ιστορικές περιοχές της Ουκρανίας
Κατηγορία:Οδησσός
N-μεθυλαιθεναμίνη

Η **N-μεθυλαιθεναμίνη** ή **Βινυλομεθυλαμίνη** ή **μεθυλαμινοαιθένιο** ή  **2-αζαβουτένιο-3** είναι η χημική ένωση με σύντομο συντακτικό τύπο CH3NHCH=CH2. Είναι μια δευτεροταγής αλκεναμίνη (ή και γενικότερα εναμίνη), δηλαδή άκυκλη μονοαμίνη με ένα διπλό δεσμό. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
# Προπεν-1-αμίνη-1 με σύντομο συντακτικό τύπο: CH3CH=CHNH2 (σε δύο (2) γεωμετρικά ισομερή).
# Προπεν-2-αμίνη-1 με σύντομο συντακτικό τύπο: CH2=CHCH2NH2.
# Προπεναμίνη-2 με σύντομο συντακτικό τύπο: CH3C(NH2)=CH2.
# Προπανιμίνη-1 με σύντομο συντακτικό τύπο: CH3CH2CH=NH.
# Προπανιμίνη-2 με σύντομο συντακτικό τύπο: CH3C(=NH)CH3.
# N-μεθυλαιθανιμίνη με σύντομο συντακτικό τύπο: CH3N=CHCH3.
# Ν-αιθυλομεθανιμίνη με σύντομο συντακτικό τύπο: CH2=NCH2CH3.
# Κυκλοπροπαναμίνη με σύντομο συντακτικό τύπο: 40 px.
# Αζετιδίνη ή επαζωπροπάνιο-1,3 με σύντομο συντακτικό τύπο 50 px.
# 2-μεθυλαζιριδίνη ή επαζωπροπάνιο-1,2 με σύντομο συντακτικό τύπο 100 px.
# N-μεθυλαζιριδίνη ή Ν-μεθυλεπαζαιθάνιο με σύντομο συντακτικό τύπο 80 px.

## Χημικές ιδιότητες και παράγωγα

### Ταυτομέρεια

Βασική ιδιότητά της είναι η ταυτομέρεια με την N-μεθυλαιθανιμίνη, με την οποία βρίσκεται πάντα σε χημική ισορροπία, έντονα μετατοπισμένη σε όφελος της ιμίνης, η οποία όμως δεν είναι δυνατό να απομονωθεί χωρίς την παρουσία ανιχνεύσιμων ιχνών N-μεθυλαιθεναμίνης . Μπορεί να καταλυθεί προς την επιθυμητή κατεύθυνση με παρουσία οξέων,  βάσεων ή ουσιών που απομακρύνουν ποσότητες από τη μια από τις δύο ενώσεις:




## Παρατηρήσεις, υποσημειώσεις και αναφορές


## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, *Οργανική Χημεία*, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αλκεναμίνες
C4H9N

Ο μοριακός τύπος **C<sub>4</sub>H<sub>9</sub>N** μπορεί να αναφέρεται στα ακόλουθα 35 ισομερή:

# Βουτεν-1-αμίνη-1 με σύντομο συντακτικό τύπο: CH3CH2CH=CHNH2 (σε δύο (2) γεωμετρικά ισομερή).
# Βουτεν-2-αμίνη-1 με σύντομο συντακτικό τύπο: CH3CH=CHCH2NH2 (σε δύο (2) γεωμετρικά ισομερή).
# Βουτεν-3-αμίνη-1 με σύντομο συντακτικό τύπο: CH2=CHCH2CH2NH2.
# Βουτεν-1-αμίνη-2 με σύντομο συντακτικό τύπο: CH3CH2C(ΝΗ2)=CH2 (σε δύο (2) γεωμετρικά ισομερή).
# Βουτεν-2-αμίνη-2 με σύντομο συντακτικό τύπο: CH3CH=C(ΝΗ2)CH3 (σε δύο (2) γεωμετρικά ισομερή).
# Βουτεν-3-αμίνη-2 με σύντομο συντακτικό τύπο: CH2=CHCH(ΝΗ2)CH3 (σε δύο (2) οπτικά ισομερή).
# 2-μεθυλοπροπεν-1-αμίνη με σύντομο συντακτικό τύπο: (CH3)2C=CHNH2.
# 2-μεθυλοπροπεν-2-αμίνη με σύντομο συντακτικό τύπο: CH2=C(CH3)CH2NH2.
# N-μεθυλοπροπεν-1-αμίνη-1 με σύντομο συντακτικό τύπο: CH3NHCH=CHCH3  (σε δύο (2) γεωμετρικά ισομερή).
# N-μεθυλοπροπεν-2-αμίνη-1 με σύντομο συντακτικό τύπο: CH3NHCH2CH=CH2.
# N-μεθυλοπροπεναμίνη-2 με σύντομο συντακτικό τύπο: CH3C(NHCH3)=CH2.
# N-αιθυλαιθεναμίνη με σύντομο συντακτικό τύπο: CH3CH2NHCH=CH2.
# N,N-διμεθυλαιθεναμίνη με σύντομο συντακτικό τύπο: (CH3)2NCH=CH2.
# Βουτανιμίνη-1 με σύντομο συντακτικό τύπο: CH3CH2CH2CH=NH.
# Βουτανιμίνη-2 με σύντομο συντακτικό τύπο: CH3CH2C(=ΝΗ)CH3.
# 2-μεθυλοπροπανιμίνη με σύντομο συντακτικό τύπο: (CH3)2CHCH=NH.
# N-μεθυλοπροπανιμίνη-1 με σύντομο συντακτικό τύπο: CH3CH2CH=NCH3.
# N-προπυλoμεθανιμίνη με σύντομο συντακτικό τύπο: CH3CH2CH2N=CH2.
# N-μεθυλοπροπανιμίνη-2 με σύντομο συντακτικό τύπο: (CH3)2C=NCH3.
# N-ισοπροπυλoμεθανιμίνη με σύντομο συντακτικό τύπο: (CH3)2CHN=CH2.
# Ν-αιθυλαιθανιμίνη με σύντομο συντακτικό τύπο: CH3CH2N=CHCH2.
# Κυκλοβουταναμίνη με σύντομο συντακτικό τύπο:
# 1-μεθυλοκυκλοπροπαναμίνη με σύντομο συντακτικό τύπο:
# 2-μεθυλοκυκλοπροπαναμίνη (σε δύο (2) γεωμετρικά ισομερή) με σύντομο συντακτικό τύπο:
# Κυκλοπροπυλομεθαναμίνη με σύντομο συντακτικό τύπο:
# Ν-μεθυλοκυκλοπροπαναμίνη με σύντομο συντακτικό τύπο:
# Αζολιδίνη ή επαζωβουτάνιο-1,4 ή πυρρολιδίνη με σύντομο συντακτικό τύπο:
# 2-μεθυλαζετιδίνη ή επαζωβουτάνιο-1,3 με σύντομο συντακτικό τύπο:
# 3-μεθυλαζετιδίνη ή 2-μεθυλοεπαζωπροπάνιο-1,3 με σύντομο συντακτικό τύπο:
# N-μεθυλαζετιδίνη ή N-μεθυλοεπαζωπροπάνιο-1,3 με σύντομο συντακτικό τύπο:
# 2-αιθυλαζετιδίνη ή επαζωβουτάνιο-1,2 με σύντομο συντακτικό τύπο:
# N-αιθυλαζετιδίνη ή Ν-αιθυλεπαζαιθάνιο με σύντομο συντακτικό τύπο:
# 2,2-διμεθυλαζετιδίνη ή 2-μεθυλεπαζωπροπάνιο-1,2 με σύντομο συντακτικό τύπο:
# 2,3-διμεθυλαζετιδίνη ή επαζωβουτάνιο-2,3 με σύντομο συντακτικό τύπο:
# 2,N-διμεθυλαζετιδίνη ή Ν-μεθυλεπαζωπροπάνιο-1,2 με σύντομο συντακτικό τύπο:
Στεφανιογραφία

Η **στεφανιογραφία** είναι η εξέταση με την οποία ελέγχονται τα στεφανιαία αγγεία της καρδιάς.

Ο έλεγχος των στεφανιαίων αγγείων επιτυγχάνεται με την εισαγωγή ενός ειδικού καθετήρα, συνηθέστερα από την κερκιδική αρτηρία και σπάνια πλέον από τη μηριαία. Ο καθετήρας προωθείται εναλλάξ στις δύο κύριες στεφανιαίες αρτηρίες αριστερά και δεξιά και εγχύεται ειδική σκιαστική ουσία με ταυτόχρονη λήψη εικόνων με τη βοήθεια ειδικού ακτινοσκοπίου.

Από συγκεκριμένες όψεις γίνονται λήψεις με στόχο την ανεύρεση στενώσεων των αγγείων κατά τη ροή του σκιαγραφικού.

Γίνεται από επεμβατικό καρδιολόγο σε ειδικευμένα εργαστήρια καθετηριασμού, κυρίως σε νοσοκομεία όπου πραγματοποιούνται και καρδιοχειρουργικές επεμβάσεις. Στόχος της είναι ο έλεγχος των αγγείων που αιματώνουν την καρδιά. 

## Δειτε επισης
* Επεμβατική καρδιολογία

Κατηγορία:Καρδιολογικές εξετάσεις
Σύνδρομα προδιεγέρσεως

Με τον όρο **Σύνδρομα προδιεγέρσεως** στην Καρδιολογία γίνεται αναφορά στην πρώιμη διέγερση των κοιλιών της καρδιάς από ένα διαφορετικό **ανατομικό** δρόμο από τον συνήθη με τον οποίο γίνεται κανονικά η διέγερση των κοιλιών.

Τα σύνδρομα προδιεγέρσεως είναι τρία με σημαντικές παραλλαγές στο καθένα όσον αφορά το ανατομικό σημείο της πρώιμης διέγερσης. Το πιο γνωστό είναι το Σύνδρομο Wolff Parkinson White ενώ με την ανάπτυξη της ηλεκτροφυσιολογίας επιβεβαιώθηκαν οι υποθέσεις και για άλλα δύο, το Σύνδρομο Lown-Ganong-Levine και το Σύνδρομο Ινών Manhaim.

Κατηγορία:Αρρυθμίες
Κατηγορία:Καρδιολογία
Προδιεγερσεως
Λεοπόλδος Φερδινάνδος, αρχιδούκας της Αυστρίας

Ο **Λεοπόλδος Φερδινάνδος** (γερμ. *Liupold Ferdinand von Habsburg-Lothringen*, 2 Δεκεμβρίου 1868 - 4 Ιουλίου 1935) από τον Οίκο των Αψβούργων-Λωρραίνης ήταν αρχιδούκας της Αυστρίας, διάδοχος μέγας δούκας της Τοσκάνης.

## Βιογραφία
Ο *Λεοπόλδος Φερδινάνδος Σαλβάτορ Μαρία Ιωσήφ Ιωάννης Βαπτιστής Ζηνόβιος Ροβέρτος Λουδοβίκος Κάρολος Ιάκωβος Βίβιαν* ήταν ο μεγαλύτερος γιος του Φερδινάνδου Δ΄ της Τοσκάνης και της Αλίκης των Βουρβόνων-Πάρμας, κόρης του Καρόλου Γ΄ της Πάρμας. Το 1892/93 συνόδευσε τον Φραγκίσκο Φερδινάνδο της Αυστρίας σε ένα θαλάσσιο ταξίδι: μέσω του Σουέζ θα πήγαιναν στην Ινδία και από εκεί στην Αυστραλία. Όμως διαπληκτίστηκαν και ο Λεοπόλδος αναγκάστηκε να εγκαταλείψει το ταξίδι στο Σίδνευ και να επιστρέψει στην Αυστρία. Καθαιρέθηκε από το Αυστρο-Ουγγρικό Ναυτικό και μπήκε στην υπηρεσία του Πεζικού, όπου έγινε συνταγματάρχης. Υπέφερε από αλκοολισμό και ερωτεύθηκε μία πόρνη. Αφού υποβλήθηκε σε θεραπεία από το αλκοόλ, οι γονείς του τού πρόσφεραν 100.000 φλωρίνια για να την εγκαταλείψει.

Στις 29 Δεκεμβρίου 1902, με διαταγή του αυτοκράτορα Φραγκίσκου Ιωσήφ Α΄, καθαιρέθηκε από αρχιδούκας και από όλους τους τίτλους του και αποκηρύχθηκε από την οικογένεια των Αψβούργων. Με το όνομα *Λεοπόλδος Βόλφλιγκ* εξορίστηκε στην Ελβετία, όπου ζούσε με ένα εισόδημα από τους γονείς του, της τάξης των 200.000 φλωρινιών. Επέστρεψε στην Αυστρία μετά τη λήξη του Α' Παγκοσμίου Πολέμου, όπου κατόρθωσε να επιβιώσει, ανοίγοντας ένα παντοπωλείο με αλλαντικά και ελαιόλαδο. 

Το 1924 έγραψε την αυτοβιογραφία του στα τσεχικά, η οποία μεταφράστηκε σε όλες τις γλώσσες. Παντρεύτηκε τρεις φορές.

## Οικογένεια
Νυμφεύτηκε πρώτα το 1903 στο Βεϋριέ της Γενεύης τη Βιλελμίνε Αντάμοβιτς (1877-1909), διαζεύχθηκαν το 1907.

Έπειτα σε δεύτερο γάμο τη Μαρία Μαγκνταλένα Ρίττερ (1876/77-1924) το 1907, που την εγκατέλειψε το 1916 και μετά τη χώρισε.

Το 1933 έκανε τρίτο γάμο με την Κλάρα Χέντβιχ Παβλόβσκι (1894-1978). Δεν απέκτησε απογόνους από τους γάμους του.

## Πρόγονοι





## Αναφορές


Κατηγορία:Πρίγκιπες της Αυστρίας
Κατηγορία:Οίκος των Αψβούργων-Λωρραίνης